b'\n_START_ARTICLE_\nNavadni ognjeni trn\n_START_SECTION_\nOpis\n_START_PARAGRAPH_\nOgnjeni trn dose\xc5\xbee vi\xc5\xa1ino do 4 metre in ima gosto kro\xc5\xa1njo s poganjki, na katerih so okoli 15 mm dolgi, ostri trni. Mladi poganjki so dlakavi. Listi so enostavni, podolgovato jaj\xc4\x8dasti ali suli\xc4\x8dasti in so na robu drobno nazob\xc4\x8dani. Na veje so name\xc5\xa1\xc4\x8deni premenjalno. Zgornja listna ploskev je ble\xc5\xa1\xc4\x8de\xc4\x8de temno zelena. Drobni beli cvetovi s petimi ven\xc4\x8dnimi listi so zdru\xc5\xbeeni v socvetja. Iz oplojenih cvetov se razvijejo v soplodja zdru\xc5\xbeeni okroglasti plodovi, ki imajo premer do 6 mm in so oran\xc5\xbene ali rde\xc4\x8de barve. V posameznem plodu je do 5 semen.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nCvetovi navadnega ognjenega grma privabljajo \xc4\x8debele in druge \xc5\xbeu\xc5\xbeelke, zaradi \xc4\x8desar je grm priljubljen med \xc4\x8debelarji. Uporabni so tudi plodovi, ki ostanejo na grmu preko zime. V preteklosti so iz njih kuhali marmelado, sirupe in omake, danes pa, predvsem v mestih, predstavljajo pomembno hrano za ptice. V preteklosti so tudi semena uporabili, in sicer so pra\xc5\xbeene uporabljali kot kavni nadomestek.'